**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ՀԵՏ ԿԱՊՎԱԾ ԲՈՂՈՔՆԵՐ ՔՆՆՈՂ ԱՆՁ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/89, 19.07.2018թ.

**Բողոք բերող անձ՝** «ՀԱՍՄԻԿ ՕՀԱՆՅԱՆ» ԱՁ

**Պատվիրատու՝** «ՀԱԷԿ» ՓԲԸ

**Գնման ընթացակարգի ծածկագիրը և առարկան՝** ՀԱԷԿ-ԳՀԱՊՁԲ-129/18 ծածկագրով գնանշման հարցում / «ՀԱԷԿ» ՓԲԸ-ի կարիքների համար` չափիչ և թերմոզույգի ձեռքբերում

**Բողոքի պահանջը`**

Պարտավորեցնել «ՀԱԷԿ» ՓԲԸ-ի կողմից չափիչի (մեգաօհմմետր) և թերմոզույգի ձեռքբերման նպատակով հայտարարված ՀԱԷԿ-ԳՀԱՊՁԲ-129/18 ծածկագրով գնանշման հարցման ընթացակարգի գնահատող հանձնաժողովի ն դադարեցնել և/կամ չեղյալ համարել.

1.Հանձնաժողովի 22.06.2018թ. ժամը 10:00-ին կայացած նիստի թիվ 2 արձանագրության 5-րդ կետով «Բիգ Փարտս» ՍՊԸ-ի կողմից հայտով ներկայացված փաստաթղթերը հրավերով սահմանված պայմաններին համապատասխան կազմված լինելու, հայտը բավարար գնահատելու մասին և 6-րդ կետով «Բիգ Փարտս» ՍՊԸ-ին 1-ին տեղ զբաղեցնող մասնակից ճանաչելու մասին որոշումները.

2. Հանձնաժողովի 13.07.2018թ. ժամը 11:30-ին կայացած նիստի թիվ 3 արձանագրության 5-րդ կետով «Բիգ Փարտս» ՍՊԸ-ի որակավորման փաստաթղթերը բավարար գնահատելու, ընտրված մասնակից ճանաչելու մասին որոշումները.

3. Հանձնաժողովի 2018թ. հուլիսի 13-ի թիվ 3 որոշմամբ հաստատված պայմանագիր կնքելու մասին որոշումը:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների հետ կապված բողոքներ քննող անձին ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների հետ կապված բողոքներ քննող անձին համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների հետ կապված բողոքներ քննող անձին ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: